Komisjoni määrus (EÜ) nr 206/96,

2. veebruar 1996,

millega muudetakse määrust (EÜ) nr 97/95, milles sätestatakse üksikasjalikud eeskirjad kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompensatsioonide suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuli 1994. aasta määrust (EÜ) nr 1868/94, millega kehtestatakse kartulitärklise tootmise kvoodisüsteem, [1] viimati muudetud määrusega (EÜ) nr 1863/95, [2] eriti selle artiklit 8,

võttes arvesse nõukogu 25. juuli 1988. aasta määrust (EMÜ) nr 2503/88 tolliladude kohta, [3] eriti selle artiklit 18,

ning arvestades, et:

komisjoni määrusega (EÜ) nr 97/95, [4] viimati muudetud määrusega (EÜ) nr 1949/95, [5] on sätestatud üksikasjalikud eeskirjad kohaldamaks nõukogu määrust (EMÜ) nr 1766/92 [6] kartulitootjatele makstavate miinimumhindade ja kompensatsioonide suhtes, viimati muudetud määrusega nr 1863/95, [7] ning määrust (EÜ) nr 1868/94, millega kehtestatakse kartulitärklise tootmise kvoodisüsteem;

tolliladustamise menetluses olevate toodetega võib teha ainult komisjoni määruse (EMÜ) nr 3665/87, [8] viimati muudetud määrusega (EÜ) nr 1384/95, [9] artikli 28 lõikes 4 loetletud toiminguid; nende lubatud toimingute määratlus, mida eespool nimetatud artiklis pole antud, sätestatakse selgesõnaliselt iga asjaomase sektori jaoks;

olemasoleva hoiustamisvõimsuse parema korralduse huvides tuleks selle toortärklise hoiustamise puhul, mis on ekspordi eesmärgil ja toetuse ettemakse korra kohaldamiseks paigutatud lahtiselt hoidlasse, lattu või silosse, anda õigus hoiustada samas silos või hoidlas nende toodete partiisid, mis kuuluvad eksporditoetuste jaoks kasutatava nomenklatuuri samasse alamrubriiki; seda õigust tuleks siiski piirata ühenduse toodetega;

määruse (EÜ) nr 97/95 artikli 16 lõikes 1 sätestatud sanktsioonide ulatus tuleks läbi vaadata uue ühise tollitariifistiku alusel kohaldatavaid tollimakse silmas pidades;

lisaks sellele on määruses (EÜ) nr 97/95 täpsustatud, mida tuleb teha nende tärklist tootvate ettevõtjate alamkvootidega, kes ühinevad, kelle ettevõtted vahetavad omanikku või kes lõpetavad kaubandustegevuse; on oluline vältida ühinemistest tulenevaid alamkvootide muudatusi, mis kahjustavad kartulitootjate huvisid; liikmesriikidel peaks olema lubatud kehtestada alamkvoote ka teistele tärklist tootvatele ettevõtjatele peale nende, kes on otseselt ühinemisega seotud;

käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 97/95 muudetakse järgmiselt.

1. Artikli 15 järele lisatakse artikkel 15a:

"Artikkel 15a

Kui tärklist tootva ettevõtja toodetud toortärklist hoiustatakse lahtiselt vastavalt tolliladustamise korrale või toetuse ettemakse saamiseks vastavalt nõukogu määruses (EMÜ) nr 565/80 [10] määratletud vaba tsooni korrale, võib seda tärklist lisaks määruse (EMÜ) nr 3665/87 artikli 28 lõikes 4 osutatud toimingutele segada samas hoiustamiskohas eksporditoetuste jaoks kasutatava nomenklatuuri samasse alamrubriiki kuuluvate muude tärklistega, millel on samad tehnilised omadused ja mis vastavad eksporditoetuste andmiseks nõutavatele tingimustele ning mille suhtes kohaldatakse määrusega (EMÜ) nr 3665/87 ja määrusega (EMÜ) nr 565/80 kehtestatud menetlust."

2. Artikli 16 lõige 1 asendatakse järgmisega:

"1. Toortärklise või tärklise põhjal valmistatud ja komisjoni määruse (EÜ) nr 1518/95 [*] EÜT L 147, 30.6.1995, lk 55. lisas loetletud või komisjoni määruse (EÜ) nr 1222/94 [**] EÜT L 136, 31.5.1994, lk 8. reguleerimisalasse jääva mis tahes toote kogustele, mida artikli 14 lõike 1 teise lõigu tähenduses käsitletakse siseturul turustatuna, kehtestab asjaomane liikmesriik ühtse maksu, mida arvutatakse ühe tonni toortärklise kohta selle majandusaasta jooksul, millal tärklis ja selle põhjal valmistatud tooted toodeti, ja mis võrdub ühtses tollitariifistikus sätestatud määraga, mida kohaldatakse ühe tonni CN-koodi 11081300 alla kuuluva tärklise suhtes, pluss 10 %."

3. Artiklile 17 lisatakse lõige 4:

"4. Kui tootmistegevuse lõpetamine tärklist tootvate ühinenud ettevõtjate ühes või enamas vabrikus pärast lõike 1 punkti a kohaldamist ohustab tõsiselt tärklisekartulite tootmise jätkamist alal, mis enne varustas neid vabrikuid:

- võib liikmesriik kohustada ühinenud ettevõtjat liikmesriigile üle kandma alamkvooti, mis esialgselt oli kehtestatud ettevõtjale, kelle vabrikud on lõpetanud tootmistegevuse, ja

- liikmesriik võib iga vastavalt esimesele alapunktile ülekantud kvoodi uuesti kehtestada mis tahes tärklist tootvale ettevõtjale, kes hakkab kõnealusel territooriumil tärklist tootma."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Seda kohaldatakse alates 1. juulist 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. veebruar 1996

Komisjoni nimel

komisjoni liige

Franz Fischler

[1] EÜT L 197, 30.7.1994, lk 4.

[2] EÜT L 179, 29.7.1995, lk 1.

[3] EÜT L 225, 15.8.1988, lk 1.

[4] EÜT L 16, 24.1.1995, lk 3.

[5] EÜT L 187, 8.8.1995, lk 6.

[6] EÜT L 181, 1.7.1992, lk 21.

[7] EÜT L 179, 29.7.1995, lk 1.

[8] EÜT L 351, 14.12.1987, lk 1.

[9] EÜT L 134, 20.6.1995, lk 14.

[10] EÜT L 62, 7.3.1980, lk 5.

--------------------------------------------------